Pirjo Leppänen

Pirjo Tuulikki Leppänen (vuodesta 1980 Saviranta; s. 1. heinäkuuta 1949 Saarenkylä, Rovaniemen maalaiskunta) on suomalainen näyttelijä, joka on näytellyt muun muassa Kalle Päätalo -elokuvissa. Leppänen aloitti näyttelemisen 1970-luvun alussa Rovaniemen teatterissa. Rovaniemellä Leppänen on työskennellyt lähes koko uransa ajan, lukuun ottamatta elokuvaroolejaan ja työskennellessään helsinkiläisessä Penniteatterissa vuosina 1977–1978. Leppänen jäi eläkkeelle vuonna 2008.

Leppäsen merkittävimpiä töitä ovat Kalle Päätalon romaaneihin ja elämään perustuvat Elämän vonkamies, Nuoruuteni savotat ja Päätalo. Elokuvissa Elämän vonkamies (parhaan naispääosan Jussi-palkinto) ja Nuoruuden savotat hän oli yksi päähenkilöistä. Elokuvassa Päätalo hän esitti merkittävää sivuosaa. Leppänen näyttelee elokuvissa Päätalon äitiä Riitua. Lisäksi hän on esiintynyt elokuvassa Joulutarina, jossa hän näytteli Hillaa, ja lyhytelokuvassa Ison miehen vierailu sekä sivuosassa Taivaan tulet -sarjan sairaanhoitajana.

Rovaniemen kaupunki palkitsi Rovaniemi-päivien yhteydessä syyskuussa 2008 Leppäsen myöntämällä hänelle 5 000 euron suuruisen kulttuuripalkinnon.Pirjo Leppänen palkittiin. Elisa.net 7.9.2008.Rovaniemi tiedottaa: Kulttuuripalkinnot 2008. Rovaniemen kaupunki 5.9.2008.

Filmografia
VuosiElokuvaRooli1978Syksyllä kaikki on toisinKaarina Anttila1984Päivää, herra Kivi  Terapeutti1986Elämän vonkamiesRiitu Päätalo1988Nuoruuteni savotatRiitu Päätalo 1993StalingradWeinende Mutter (itkevä äiti)1993Romanovin kivetVanha rouva1997LunastusTsutsunen Vaimo1999Ison miehen vierailuEmäntä2007JoulutarinaHilla2008PäätaloRiitu Päätalo 2013Kekkonen tulee!Taimi-mummo

 Yksityiselämä 
Leppänen on naimisissa Uula Savirannan kanssa. He avioituivat vuonna 1980, ja heillä on kaksi lasta.

Lähteet
 Jentte sai Rovaniemen kulttuuripalkinnon. Uusi Rovaniemi -lehti 10.9.2008.

Viitteet

 Aiheesta muualla 
 Pirjo Leppänen IMDb:ssä.
 Leppäsen haastattelu Aamulehdessä. 

Luokka:Suomalaiset näyttelijät
Luokka:Jussi-palkinnon saajat
Luokka:Vuonna 1949 syntyneet
Luokka:Elävät henkilöt